Τζέιμς Μποντ

Ο Τζέιμς Μποντ (James Bond) ή Πράκτωρ 007 είναι φανταστικός χαρακτήρας, που δημιουργήθηκε το 1953 από τον Άγγλο συγγραφέα Ίαν Φλέμινγκ. Είναι πρωταγωνιστής δώδεκα μυθιστορημάτων και δύο συλλογών διηγημάτων. Το ονοματεπώνυμό του ανασύρει εικόνες πλούτου, εξωτικές τοποθεσίες, σεξ, περιπέτεια και κατασκοπεία. Τα βιβλία του Ίαν Φλέμινγκ, με φανατικούς αναγνώστες στα τέλη της δεκαετίας του 1950, μεταφέρθηκαν στη μεγάλη οθόνη δημιουργώντας τη δημοφιλέστερη, πιο μακροχρόνια και επιτυχημένη κινηματογραφική σειρά.

Σκηνοθέτης και πνευματικός πατέρας των πρώτων ταινιών είναι ο Τέρενς Γιανγκ, ενώ την μουσική επένδυση 11 ταινιών ανέλαβε ο Τζον Μπάρι. Η πρώτη ταινία της σειράς προβλήθηκε το 1962 και ήταν ο Δόκτωρ Νο (Τζέιμς Μποντ, πράκτωρ 007, εναντίον Δόκτορος Νο), με τον Σον Κόνερι και την Ούρσουλα Άντρες. Ο κινηματογραφικός Μποντ, από τον πρώτο του 1962 και όσους ακολούθησαν, παραμένει η επιτομή του κομψού και τζέντλεμαν κατασκόπου. Γνωρίζει σε όλες τις περιστάσεις πώς να ντυθεί, τι να πιει, τι να πει και πότε να «σπάσει» τους κανόνες. Αποδίδει με τον πιο περίτεχνο τρόπο το «Βρετανικό στιλ». Κάθε ένας από τους ηθοποιούς που ενσαρκώνουν τον μυστικό πράκτορα προσθέτει και μία διαφορετική διάσταση στον χαρακτήρα του. Ο Σον Κόνερι συνέλαβε τον ζωώδη μαγνητισμό και το ειρωνικό χιούμορ του Μποντ. Και από το πρώτο «επεισόδιο» ανέλαβε να διαφυλάξει το αμερικανικό έθνος προστατεύοντας την εκτόξευση του πυραύλου από τις επιβουλές των εχθρών.

Συνολικά έχουν γυριστεί 25 ταινίες απο την Eon Productions. Η τελευταία ταινία μέχρι στιγμής είναι το No Time to Die, που προβλήθηκε το 2021, με πρωταγωνιστή τον Ντάνιελ Κρεγκ, στον ρόλο του Τζέιμς Μποντ.

Κινηματογραφικές ταινίες
Όταν οι συνέταιροι παραγωγοί Άλμπερτ Μπρόκολι και Χάρι Σάλτσμαν ξεκίνησαν τα γυρίσματα του Τζέιμς Μποντ εναντίον Δόκτορος Νο τον Ιανουάριο του 1962, δεν μπορούσαν να φανταστούν ότι η σειρά των ταινιών του Μποντ θα συνεχιζόταν ακάθεκτη τον 21ο αιώνα. Κατά τον ίδιο τρόπο, ο Ίαν Φλέμινγκ, δημιουργός του χαρακτήρα του Μποντ, δεν ήταν δυνατόν να πιστέψει ότι ο μυστικός του πράκτορας θα μεταβαλλόταν σε θρύλο του σινεμά, ο οποίος θα ξεστόμιζε την αξιομνημόνευτη ατάκα του κινηματογράφου «Το όνομά μου είναι Μποντ, Τζέιμς Μποντ» («My name is Bond, James Bond»).

Όλες οι παραπάνω ταινίες γυρίστηκαν από τους παραγωγούς Χάρι Σάλτσμαν και Άλμπερτ Μπρόκολι και του διαδόχους τους Μάικλ Γουίλσον και Μπάρμπαρα Μπρόκολι, (Eon Productions), με εξαίρεση το Επιχείρηση Κεραυνός (Thunderball), που παραγωγός ήταν ο Κέβιν ΜακΚλόρυ. 

Επίσης έχουν γυριστεί άλλες δυο ταινίες που είναι εκτός παραγωγής EON και δεν προσμετρώνται ως επίσημες. Η μία γυρίστηκε το 1967 με πρωταγωνιστή τον Ντέιβιντ Νίβεν, είχε τίτλο Casino Royale και ήταν μια παρωδία βασισμένη στην ομώνυμη νουβέλα του Ίαν Φλέμινγκ. Η δεύτερη γυρίστηκε το 1983, με πρωταγωνιστή τον Σον Κόνερι, είχε τίτλο Ποτέ μην ξαναπείς ποτέ (Never say never again) και ήταν ριμέικ της 4ης ταινίας Επιχείρηση Κεραυνός (Thunderball) με παραγωγό τον Τζακ Σβάρτσμαν. Μάλιστα, ο Σον Κόνερι ψηφίστηκε ως ο καλύτερος Τζέιμς Μποντ όλων των εποχών, σε δημοσκόπηση που διενεργήθηκε για το περιοδικό Radio Times.

Μυθιστορήματα
Η επιτυχία του πρώτου μυθιστορήματος έφερε μια σειρά άλλων, που μέχρι και το θάνατο του Φλέμινγκ, στα 1964, ήταν «μπεστ σέλερ»:

 1953: Καζινό Ρουαγιάλ (Casino Royale)
 1954: Ζήσε κι άσε τους άλλους να πεθάνουν (Live and Let Die)
 1955: Moonraker'''
 1956: Τα διαμάντια είναι παντοτινά (Diamonds Are Forever)
 1957: Από τη Ρωσία με αγάπη (From Russia with Love) 1958: Δόκτωρ Νο (Dr. No)
 1959: Ο Χρυσοδάκτυλος (Goldfinger)
 1960: Για τα μάτια σου μόνο (For Your Eyes Only) - διηγήματα
 1961: Επιχείρηση Κεραυνός (Thunderball)
 1962: Ο κατάσκοπος που με αγάπησε (The Spy Who Loved Me)
 1963: Στην υπηρεσία της Αυτής Μεγαλειότητος (On Her Majesty's Secret Service)
 1964: Ζεις μονάχα δυο φορές (You Only Live Twice)
 1965: Ο άνθρωπος με το χρυσό πιστόλι (The Man with the Golden Gun)
 1966: Οκτόπουσσι (Octopussy and The Living Daylights'') - διηγήματα

Η εκδοτική επιτυχία των μυθιστορημάτων συνεχίστηκε και μετά τον θάνατο του δημιουργού τους.

Παραπομπές

Εξωτερικοί σύνδεσμοι 

 Offizielle Homepage (αγγλικά)
 Portal zum Bond-Erfinder Ian Fleming, IanFleming.de 
 jamesbondfilme.de - sehr viele Informationen zum Thema James Bond
 jamesbond.de – deutsches Bond-Portal
 Kurzbiographie der Romanfigur James Bond
 „James Bond will return: der serielle Charakter der James Bond-Filme“, Dissertation von Georg Mannsperger, 2003
 „James Bond sagt viel über die Träume moderner Männer aus“, SZ-Magazin, Heft 45, 2008, Interview mit Psychoanalytiker Wolfgang Schmidbauer

 
Κινηματογραφικοί χαρακτήρες
Λογοτεχνικοί χαρακτήρες
Βρετανοί φανταστικοί χαρακτήρες
Μυθιστορήματα που έγιναν βιντεοπαιχνίδια
Μυθιστορήματα που έγιναν κόμικς
Μυθιστορήματα που έγιναν ταινίες
Μυθιστορήματα που έγιναν τηλεοπτικές σειρές